Registreer as gemeenskapgebaseerde sorgverskaffer vir ouer persone | South African Government
Home » Services » Services for Residents » Retirement and Old Age
Registreer as gemeenskapgebaseerde sorgverskaffer vir ouer persone
Vorms om in te vu
Meer oor registrasie as gemeenskapgebaseerde sorgverskaffer vir ouer persone
Indien jy ‘n gemeenskapgebaseerde sorg- en ondersteuningsdiens aan ouer persone wil bied in ‘n gebied die naaste aan waar hulle woon, kan jy ‘n aansoek rig aan die Direkteur-generaal by jou naaste kantoor van die Departement van Maatskaplike Ontwikkeling.
Gemeenskapgebaseerde sorg verseker dat ouer persone versorging en ondersteuning kry in die gemak van hul huis binne die gemeenskap vir so lank as moontlik.
Gaan na jou naaste Departement van Maatskaplike Ontwikkeling-kantoor.
Voltooi Vorm 2.
Dien die volgende in:
sakeplan van die organisasie en lys van dienste wat deur die organisasie gelewer word
name en gesertifiseerde afskrifte van die ID’s van lede van die organisasie
konstitusie van die organisasie
nie-winsgewende organisasie (NWO)-registrasiesertifikaat, indien geregistreer as ‘n NWO
geouditeurde finansiële state vir ten minste ses maande
name en kontakbesonderhde van ouditeure
agtergrondinligting oor vorige finansiële toekennings
verwysings en kontakbesonderhede van persone/organisasies wat die aansoek ondersteun
verklaar alle bronne van befondsing/inkomste
register van lys van begunstigdes
register van die name van personeellede wat die dienste verskaf.
‘n Maatskaplike werker sal ‘n besoek aflê om te verseker dat jy voldoen aan die verwagting dat jou organisasie bestuur word in lyn met nasionale norme en standaarde
Indien jy aan die versietes voldoen, sal ‘n registrasiesertifikaat – Vorm 3 – aan jou uitgereik word.
Indien jy geregistreer is en jy versuim om aan die nasionale norme en standaarde te voldoen, kan die Direkteur-generaal enige tyd na ‘n maand kennis aan jou organisasie en ontvangers van die dienste wat jy verskaf, jou organisasie termineer en deregistreer.
Neem asseblief kennis: Alle geregistreerde gemeenskapgebaseerde sorg- en ondersteuningsdienste word jaarliks gemonitor en geëvalueer om voortdurende voldoening aan nasionale norme en standaarde te verseker.
Dit kan tot vyf dae duur om jou aansoek te verwerk.
Daar is geen koste nie.
Vorms om in te vul
Alle vorms is beskikbaar by jou naaste Departement van Maatskaplike Ontwikkeling-kantoor.
Wie om te kontak
Older Persons Act, 2006 (Act 13 of 2006)